smcproject/ml-wiki-sentences huggingface dataset:
മുഗൾ കൊട്ടാരത്തിലെ ഒരു സംഗീതജ്ഞന്റെ മനോഹരിയായ പുത്രിയായിരുന്നു താജ് മഹൽ.
സഫറിന്റെ മരുമകനായ ആയ മിർസ കമ്രാനുമായി ബന്ധമാരോപിച്ച് 1857-ൽ താജ് തടവിലാക്കപ്പെട്ടിരുന്നു.
1857-ലെ ലഹളക്കു ശേഷം, നാടുകടത്തപ്പെട്ട സഫറിനൊപ്പം റംഗൂണിലേക്ക് തിരിച്ചെങ്കിലും, അലഹബാദിൽ വച്ച് യാത്ര മതിയാക്കി ഡെൽഹിയിലേക്ക് തിരിച്ചു.
താഞ്ചി ബേർഡ് റിസർവ് ഇംഗ്ലീഷ് വിലാസം https://ml.wikipedia.org/wiki/Tanji_Bird_Reserve
താഞ്ചി ബേർഡ റിസർവ്വ് , ഗാംബിയയിലെ ഒരു പക്ഷിസങ്കേതമാണ്.
1993 ലാണ് ഈ പക്ഷിസങ്കേതം സ്ഥാപിക്കപ്പെട്ടത്.
ഇത് 612 ഹെക്ടർ പ്രദേശത്ത് വ്യാപിച്ചുകിടക്കുന്നു.
കരിന്തി അഥവാ താഞ്ചി റിവർ റിസർവ്വ് എന്നീ പേരുകളിലും ഇത് അറിയപ്പെടുന്നു.
താഞ്ചി ബേർഡ് റിസർവ്വ് സ്ഥിതിചെയ്യുന്നത്, താഞ്ചി മത്സ്യബന്ധനഗ്രാമത്തിന് ഏകദേശം 3 കിലോമീറ്റർ വടക്കായിട്ടാണ്.
കരിന്തി നദി ഈ ഉദ്യാനത്തിലുൾപ്പെടുന്നു.
ബാൽഡ് കേപ്പ്, ബിജോൾ ദ്വീപുകൾ (കാജോണി ദ്വീപുകൾ) എന്നിവയുടെ ഭാഗങ്ങൾക്കൂടി ഉൾക്കൊള്ളുന്ന ഈ സംരക്ഷിത റിസർവ്, അറ്റ്ലാന്റിക് സമുദ്രതീരത്തുനിന്ന് ഏകദേശം 1.5 കി മീ അകലെയായി സ്ഥിതി ചെയ്യുന്നു.
ബിജോൾ ദ്വീപുകൾ ഗാംബിയയുടെ തീരത്തുനിന്നകലെയുള്ള ഏക ദ്വീപുകളാണ്.
ബിജോൾ ദ്വീപുകളി‍ൽ രണ്ട് ദ്വീപുകളാണ് ഉൾപ്പെടുന്നത്.
അത് വേലിയിറക്ക സമയത്ത് ഒന്നുചേർന്നു കിടക്കുന്നു.
അവലംബം പുറത്തേക്കുള്ള കണ്ണികൾ www.birdlife.org Archived 2009-01-03 at the Wayback Machine .
Tanji Bird Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താജ് ലേക്ക് പാലസ് ലേക്ക് പാലസ്
83 മുറികളും സ്യൂട്ടുകളും വെള്ള നിറത്തിലുള്ള മാർബിൾ ചുമരുകളുമുള്ള ആഡംബര ഹോട്ടലാണ് മുമ്പ് ജഗ് നിവാസ് എന്നറിയപ്പെട്ടിരുന്ന ലേക്ക് പാലസ് ഹോട്ടൽ.
ഇന്ത്യയിലെ ഉദൈപുരിൽ പിചോല നദിയിലെ ദ്വീപായ ജഗ് നിവാസിൽ 4 ഏക്കർ (16,000 ചതു. മീ.) പ്രകൃതി അടിത്തറയിലാണ് ലേക്ക് പാലസ് ഹോട്ടൽ സ്ഥിതിചെയ്യുന്നത്.
ജെട്ടിയിൽനിന്നും അതിഥികളെ ഹോട്ടലിൽ എത്തിക്കാനായി ഹോട്ടൽ അധികൃതർ സ്പീഡ് ബോട്ട് സൗകര്യവും ഒരുക്കിയിട്ടുണ്ട്.
ഇന്ത്യയിലേയും ലോകത്തിലേയും ഏറ്റവും റോമാൻറ്റിക് ആയ ഹോട്ടലായി ലേക്ക് പാലസ് ഹോട്ടൽ തിരഞ്ഞെടുക്കപ്പെട്ടിട്ടുണ്ട്.
രാജസ്ഥാനിലെ ഉദൈപുർ ഭരിച്ചിരുന്ന മഹാറാണ ജഗത് സിംഗ് രണ്ടാമൻറെ (മേവാർ രാജവംശത്തിലെ 62-മത്തെ രാജാവ്‌) നിർദ്ദേശപ്രകാരം മധ്യ വേനൽ കൊട്ടാരമായി ഉപയോഗിക്കാൻ 1743നും 1746നും ഇടയിൽ നിർമിച്ചതാണ് ലേക്ക് പാലസ്.
ആദ്യ കാലങ്ങളിൽ രാജാവിൻറെ പേരും ചേർത്തു  ജഗ് നിവാസ് അല്ലെങ്കിൽ ജൻനിവാസ് എന്നാണു അറിയപ്പെട്ടിരുന്നത്.
കിഴക്ക് ഭാഗത്തേക്ക്‌ മുൻഭാഗം വരുന്ന രീതിയിലാണ് കൊട്ടാരം നിർമിച്ചിരിക്കുന്നത്.
അതുവഴി, കൊട്ടാരത്തിലെ അന്തേവാസികൾക്ക് ഹിന്ദു ദൈവമായ സൂര്യനെ സൂര്യോദയ സമയത്തുതന്നെ പ്രാർഥിക്കാൻ സാധിക്കുമായിരുന്നു.
പിന്നാലെ വന്ന രാജാക്കന്മാരും ഈ തണുപ്പുള്ള കൊട്ടാരം അവരുടെ മധ്യവേനൽ റിസോർട്ട് ആയി ഉപയോഗിച്ചു.
വെള്ളച്ചാട്ടങ്ങളും പൂന്തോട്ടങ്ങളുമുള്ള കൊട്ടാരത്തിൻറെ നടുമുറ്റത്ത് രാജകീയ പരിപാടികൾ അരങ്ങേറി.
മുകളിലെ മുറി ഏകദേശം 21 അടി (6.4. മീ) വ്യാസത്തിൽ വൃത്താകൃതിയിലാണ്.
കൊട്ടാരത്തിൻറെ നിലം വെള്ള നിറത്തിലുള്ളതും കറുപ്പ് നിറത്തിലുള്ളതുമായ മാർബിളുകളാണ്, ചുമരുകൾ പല നിറത്തിലുള്ള കല്ലുകൾക്കൊണ്ടു അലങ്കരിച്ചതാണ്.
1857-ലെ പ്രശസ്തമായ ഇന്ത്യൻ സിപോയ് മ്യൂട്ടിനി സമയത്ത് അനവധി യൂറോപ്പിയൻ കുടുംബങ്ങൾ നിമാച്ചിൽ നിന്നും പലായനം ചെയ്തു ഈ ദ്വീപിൽ അഭയംതേടി.
മഹാറാണ സ്വരൂപ്‌ സിംഗ് ആണു ഈ ദ്വീപിനെ അവർക്കു ആശ്രയമായി നൽകിയത്.
തൻറെ അതിഥികളെ സംരക്ഷിക്കാൻ വേണ്ടി അദ്ദേഹം നഗരത്തിൽ ഉണ്ടായിരുന്ന എല്ലാ ബോട്ടുകളും നശിപ്പിച്ചു കളഞ്ഞു.
ബോട്ട് വഴി വിമതർ ദ്വീപിൽ എത്താതിരിക്കാൻ വേണ്ടിയാണിത്.
പത്തൊൻപതാം നൂറ്റാണ്ടിൻറെ രണ്ടാം പകുതി ആയപ്പോഴേക്കും കാലവും കാലാവസ്ഥയും ഉദൈപൂരിലെ കണ്ണഞ്ചിപ്പിക്കുന്ന വെള്ളത്തിലുള്ള കൊട്ടാരങ്ങളെ ബാധിക്കാൻ തുടങ്ങി.
“നദിയുടെ കൂടെ പതുക്കെ പതുക്കെ വിഷാദത്തിലേക്ക് പോകുന്നു” എന്നാണു ഫ്രഞ്ച് എഴുത്തുകാരൻ പിയർ ലോതി ജഗ് നിവസിനെ വിശേഷിപ്പിച്ചത്.
മഹാറാണ സർ ഭോപാൽ സിംഗ് ഭരിച്ചിരുന്നു സമയത്ത് (1930-55) ചന്ദ്ര പ്രകാശ്‌ എന്ന് പേര് നൽകിയ ഒരു പവിലിയൻ കൂട്ടിചേർക്കപ്പെട്ടു, പക്ഷേ ബാക്കി ഒരു തരത്തിലും ജഗ് നിവാസ് പുതുക്കപ്പെട്ടില്ല, നശിക്കപ്പെടാനായി അതുപോലെ തുടർന്നു.
1950-ൽ കൊട്ടാരം സന്ദർശിച്ച തിയേറ്റർ വ്യക്തിത്വമായ ജെഫ്രി കെണ്ടാൽ കൊട്ടാരത്തെക്കുറിച്ച്‌ വിവരിച്ചത് ഇങ്ങനെയാണ്, “തീർത്തും മരുഭൂമി പോലെ, ആകെയുള്ള അനക്കം മേഘം പോലെയുള്ള കൊതുകുകളുടെ കൂട്ടം മൂളുന്നതാണ്.”
ജഗ് നിവാസ് കൊട്ടാരത്തെ ഉദൈപൂരിലെ ആദ്യ ആഡംബര ഹോട്ടൽ ആക്കി മാറ്റാൻ ഭഗവത് സിംഗ് തീരുമാനിച്ചു.
ദീദി കോണ്ട്രാക്ടർ, ഒരു അമേരിക്കൻ കലാകാരൻ, ഈ ഹോട്ടൽ സംരംഭത്തിൻറെ ശിൽപ്പിയായി.
ഉദൈപൂരിലെ പുതിയ മഹാറാണയുടെ ജീവിതവും ഉത്തരവാദിത്തങ്ങളും ദീദിയുടെ വാക്കുകളിൽനിന്നും മനസ്സിലാക്കാം:
“ഞാൻ 1961 മുതൽ 1969 വരെ ജോലി ചെയ്തു, എന്തൊരു സാഹസ അനുഭവമായിരുന്നു! ഹിസ്‌ ഹൈനസ്, ശരിക്കുമൊരു ഏകാധിപതി ആയിരുന്നു – മറ്റു എല്ലാ രാജാക്കന്മാരേയും പോലെ തന്നെ. അതുകൊണ്ട് ഒരാളും തന്നെ രാജാവിൻറെ കലാകാരൻ ആവാൻ ആഗ്രഹിക്കില്ല.”
1971-ൽ, താജ് ഹോട്ടൽസ് റിസോർട്ട്സ് ആൻഡ്‌ പാലസസ് ഈ ഹോട്ടലിൻറെ അധികാരം ഏറ്റെടുത്ത് 75 മുറികൾകൂടി കൂട്ടി ചേർത്തു.
താജ് ഗ്രൂപ്പിൻറെ പ്രധാന അംഗങ്ങളിൽ ഒരാളായ ജംഷിദ് ഡി. എഫ്. ലാം ആയിരുന്നു ഹോട്ടലിൻറെ പുനരുദ്ധാരണത്തിനും ഉയർന്ന നിലവാരം കൊണ്ടുവരുന്നതിനും തൻറെ പ്രവൃത്തി പരിചയം മുതൽക്കൂട്ടാക്കി പ്രവർത്തിച്ചത്.
അവിടത്തെ ആദ്യ ജനറൽ മാനേജരും അദ്ദേഹം തന്നെ ആയിരുന്നു, ഇന്ത്യൻ ആ സമയത്ത് ഉള്ളതിൽ ഏറ്റവും ചെറുപ്പക്കാരനായ ജനറൽ മാനേജർ.
2000-ൽ ഹോട്ടലിൻറെ രണ്ടാം പുനരുദ്ധാരണം നടത്തി.
ഹോട്ടലിലെ “രാജകീയ പാചകക്കാർ” യഥാർത്ഥ കൊട്ടാരത്തിൽ ഉണ്ടായിരുന്നവരുടെ പിന്മുറക്കാരാണ്.
സൗകര്യങ്ങൾ പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം പ്രാഥമിക റൂം സൗകര്യങ്ങൾ: എയർ കണ്ടീഷനിംഗ് ഡോർമാൻ വൈഫൈ ഔദ്യോഗിക വിരുന്ന് സൗകര്യം ഡോക്ടറുടെ സേവനം ബിസിനസ്‌ സൗകര്യങ്ങൾ: എയർ കണ്ടീഷനിംഗ് ഡോർമാൻ വൈഫൈ ഔദ്യോഗിക വിരുന്ന് സൗകര്യം ഡോക്ടറുടെ സേവനം പുറത്തേക്കുള്ള കണ്ണികൾ
താജ് ലേക്ക് പാലസ്(* (in English) http://www.thetoursindia.com/best-of-india/lakepalace.html Archived 2015-06-03 at the Wayback Machine .
അവലംബം ↑ ↑ ↑ ↑ വാറൻ, പേജ് 60.
താജ് ഹോട്ടൽസ്‌ റിസോർട്ട്സ് ആൻഡ്‌ പാലസസ്
ടാറ്റാ ഗ്രൂപ്പ് സ്ഥാപകനായ ജംഷഡ്ജി ടാറ്റ 1903-ൽ സ്ഥാപിച്ചതാണ് മുംബൈയിലെ ഓക്സ്ഫോർഡ് ഹൗസ് ആസ്ഥാനമായി പ്രവർത്തിക്കുന്ന ഹോട്ടൽ, റിസോർട്ട് ശ്രിംഖലയായ താജ് ഗ്രൂപ്പ് എന്ന ബ്രാൻഡിൽ അറിയപ്പെടുന്ന ഇന്ത്യൻ ഹോട്ടൽസ്‌ കമ്പനി ലിമിറ്റഡ് (ഐഎച്സിഎൽ).
ഇന്ത്യൻ ഏറ്റവും വലിയ ബിസിനസ്‌ സംരംഭമായ ടാറ്റ ഗ്രൂപ്പിൻറെ ഭാഗമാണ് ഈ കമ്പനി.
2015-ലെ കണക്കനുസരിച്ചു ഇന്ത്യയിലെമ്പാടും 108 ഹോട്ടലുകളും യുകെ, യുഎസ്എ , ആഫ്രിക്ക , മാൽദീവ്സ്, മലേഷ്യ , ഭൂട്ടാൻ , ശ്രിലങ്ക, മിഡിൽ ഈസ്റ്റ് എന്നിവടങ്ങളിലായി 17 ഹോട്ടലുകളുമുണ്ട്.
2010-ൽ 13000 ആളുകൾ ഇതിൽ ജോലി ചെയ്തിരുന്നു.
താജ് ഗ്രൂപ്പിൻറെ ഉടമസ്ഥതയിൽ ചില സ്വകാര്യ ദ്വീപുകളും ഉണ്ട്.
ഇൻ  1984 , ദി  താജ് ഗ്രൂപ്പ്  അക്ക്വിർഡ് , അണ്ടർ  എ  ലൈസൻസ്  എഗ്രിമെന്റ് , ഏച്ച്  ഓഫ്  ദി  താജ്  വെസ്റ്റ്  ഏൻഡ്  ഇൻ  ബാംഗ്ലൂർ , താജ്  മമര  (നൗ  വിവാന്റ  ബൈ  താജ്  - മമര ) ഇൻ  ചെന്നൈ  ആൻഡ്  സാവോയ്  ഹോട്ടൽ  ഇൻ  ഊട്ടി .
ടാറ്റ ഗ്രൂപ്പ് സ്ഥാപകനായ ജംഷഡ്ജി നുസ്സർവാൻജി ടാറ്റ, 1903 ഡിസംബർ 16-നു അറബിക്കടലിനെ നോക്കിക്കൊണ്ടുള്ള താജ് മഹൽ പാലസ് ഹോട്ടൽ ആരംഭിച്ചു.
ഇതായിരുന്ന ആദ്യ താജ് ആസ്തിയും ആദ്യ താജ് ഹോട്ടലും.
ഈ ഹോട്ടൽ സ്ഥാപിച്ചതിനു പിന്നിൽ പല തരത്തിലുള്ള കഥകൾ പ്രചരിച്ചിട്ടുണ്ട്.
യൂറോപ്പിയൻമാർക്ക് മാത്രം പ്രവേശനമുണ്ടായിരുന്ന മുംബൈ വാട്ട്സൺസ് ഹോട്ടലിൽ പ്രവേശനം നിഷേധിക്കപ്പെട്ട ദുരനുഭവമാണ് അദ്ദേഹത്തെ പുതിയ ഹോട്ടൽ പണിയിക്കാനുള്ള കാരണമായത് എന്നാണ് ഒരു കഥ പറയുന്നത്.
ടാറ്റ ഗ്രൂപ്പിൻറെ സ്ഥാപകനാണ് ജംഷഡ്ജി ടാറ്റ.
ഗുജറാത്തിലെ പുരാതന നഗരങ്ങളിലൊന്നായ നവ്‌സാരിയിലാണ്‌ അദ്ദേഹം ജനിച്ചത്.
പേർഷ്യയിൽ നിന്നും ഇന്ത്യയിലേക്കുവന്ന പാർസികളുടെ വംശപരമ്പരയാ‍ണ് ടാറ്റ കുടുംബം.
ഈ താവഴിയിലെ ഒരു പുരോഹിത കുടുംബം പതിനാറാം നൂറ്റാണ്ടിലാണ് ടാറ്റ എന്ന പേരു സ്വീകരിക്കുന്നത്.
പിതാവു നുസ്സർവാൻജി ടാറ്റ, മാതാവ് ജീവൻബായി ടാറ്റ.
ഇന്ത്യൻ വ്യവസായത്തിൻറെ പിതാവായി അദ്ദേഹത്തെ കണക്കാക്കപ്പെടുന്നു.
വ്യവസായതൽ‌പ്പരനായ നുസ്സർവാൻ‌ജിക്ക് പതിനെട്ടാം വയസ്സിലുണ്ടായ പുത്രനാണ് ഇന്ത്യൻ വ്യവസായ സാ‍മ്രാജ്യത്തിൻറെ അടിത്തറപാകിയ ജംഷഡ്ജി നുസ്സർവാൻ‌ജി ടാറ്റ.
ഹോസ്പിറ്റാലിറ്റി ബ്രാൻഡുകൾ
മാർക്കറ്റ്‌ സെഗ്മെൻറെഷൻ ഉപായം സ്വീകരിച്ചു 2000-ൽ താജ് ഹോട്ടൽസ്‌ തങ്ങളുടെ ഹോട്ടലുകളെ വിവിധ ബ്രാൻഡുകളായി വേർതിരിച്ചു.
താജ് ലക്ഷ്വറി, താജ് എക്സോട്ടിക്ക, താജ് സഫരിസ്, വിവാന്ത ബൈ താജ്, ദി ഗേറ്റ് വേ ഹോട്ടൽസ്‌ റിസോർട്ട്സ്, താജ് ലക്ഷ്വറി റെസിഡൻസസ് എന്നിങ്ങനെയാണ് താജ് ഹോട്ടൽസിൻറെ വിവിധ ബ്രാൻഡുകൾ.
ജംഷഡ്ജി ടാറ്റ
1839 മാർച്ച് 3-നാണ്‌ ജംഷഡ്ജി ജനിച്ചത്.
സൂറത്തിനടുത്ത നവസാരിയാണ്‌ ജന്മദേശം.
തുടർന്ന് ബ്രിട്ടൻ, ഹോങ്കോങ്ങ് എന്നിവിടങ്ങളിൽ താമസിച്ചു.
1859-ൽ വ്യാപാര ചുമതല അദ്ദേഹത്തിൻറെ നിയന്ത്രണത്തിലായി.
1872-ൽ തന്നെ മുംബെയിൽ അലക്സാന്ദ്രാ മിൽസ് എന്ന നൂൽ കമ്പനി തുടങ്ങി.
തുടർന്ന് 1877-ൽ നാഗ്പ്പൂരിൽ എമ്പ്രസ് മിൽ എന്ന തുണീക്കമ്പനി തുടങ്ങി.
തൊഴിലാളികൾക്ക് ഏർപ്പെടുത്തി വന്ന ആനുകൂല്യങ്ങൾ ജംഷഡ്ജിയെ വ്യത്യസ്തനായ മുതലാളിയാക്കി.
മുംബെയിൽ സ്ഥിരതാമസം തുടങ്ങിയവേളയിൽ ദാദാഭായ് നവറോജി, ഫിറോസ് ഷാ മേത്ത എന്നിവരുമായി സൗഹൃദത്തിലായി.
1883-ൽ മേത്തയോടൊന്നിച്ച് റിപ്പൺ ക്ലബ് എന്ന രാഷ്ട്രീയ സംഘടനയുണ്ടാക്കി.
1904 മെയ് 19-ന്‌ ജർമ്മനിയിലെ ബാഡ്ന്യൂഹോമിൽ വെച്ചാണ്‌ ജെ. എൻ. ടാറ്റ അന്തരിച്ചത്.
അവലംബം 1 2 ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) CS1 maint: multiple names: authors list ( link ) CS1 maint: numeric names: authors list ( link ) ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
താടക ഇംഗ്ലീഷ് വിലാസം https://ml.wikipedia.org/wiki/Thataka രാമൻ താടകയെ വധിക്കുന്നു
രാമായണത്തിലെ ബാലകാണ്ഡത്തിൽ പ്രതിപാദിക്കുന്ന രാക്ഷസിയാണ് താടക .
മക്കളുണ്ടാകാൻ ബ്രഹ്മദേവനെ തപസ്സുചെയ്തതിന്റെ ഫലമായി സുകേതു എന്ന യക്ഷനുണ്ടായ പുത്രിയാണ് താടക.
ബ്രഹ്മാവിന്റെ അനുഗ്രഹത്താൽ ഇവൾക്ക് ആയിരം ആനകളുടെ ശക്തിയും അനേകം മായാവിദ്യകളും ലഭിച്ചിരുന്നു.
ഝർഝരന്റെ പുത്രനായ സുന്ദനായിരുന്നു താടകയുടെ ഭർത്താവ്.
ഒരിക്കൽ അഗസ്ത്യമഹർഷിയുടെ ആശ്രമം അക്രമിച്ചതിനു മഹർഷി സുന്ദനെ ശപിച്ചു ഭസ്മമാക്കി.
ഇതറിഞ്ഞ താടകയും മക്കളായ മാരീചനും സുബാഹുവും അഗസ്ത്യാശ്രമം അക്രമിച്ചു.
കോപിഷ്ടനായ മഹർഷി അവരെ ശപിച്ചു രാക്ഷസന്മാരാക്കി.
പാതാളത്തിലും ലങ്കയിലും താമസമക്കിയതിനു ശേഷം താടക അയോദ്ധ്യക്കടുത്തുള്ള കരൂഷമെന്ന കാട്ടിൽ താമസമാക്കി.
അവളുടെ ക്രൂരതകാരണം ആരും ആ കാട്ടിലൂടെ യാത്രചെയ്യാതായി.
തന്റെ ആശ്രമത്തിൽ നടത്തുന്ന യാഗത്തിന്റെ സുരക്ഷക്കുവേണ്ടി രാമ-ലക്ഷ്മണന്മാരെയുംകൊണ്ട് വിശ്വാമിത്രമഹർഷി ഈ വനത്തിൽകൂടെ പോയപ്പോൾ അവരെ ആക്രമിച്ച താടകയെ ശ്രീരാമൻ വധിച്ചു.
ഇതോടെ താടകയ്ക്ക് ശാപമോക്ഷം ലഭിച്ചു കവിത
വയലാർ രാമവർമ്മ രചിച്ച പ്രസിദ്ധമായ കവിതയാണ് "താടക എന്ന ദ്രാവിഡ രാജകുമാരി"
താടകാവധം ആട്ടക്കഥ
വി. കൃഷ്ണൻ തമ്പിരചിച്ച ആട്ടക്കഥയാണ് താടകാവധം.
രംഗപുരോഗതി
രാക്ഷസ ചക്രവർത്തിനിയായ താടക തന്റെ രാജ സന്നിധിയിൽ രാജ്യകാര്യങ്ങൾ ചർച്ചചെയ്യുന്നതാണ് ആദ്യഭാഗം.
ആര്യന്മാരായ ശത്രുക്കളെ നിഗ്രഹിയ്ക്കുന്നതിനും അവരെ ബന്ധനസ്ഥരാക്കി കൊണ്ടുവരുന്നതിനുമുള്ള കല്പനകൾ പുറപ്പെടുവിയ്ക്കുകയും ചെയ്യുന്നു.
മൂന്നാം രംഗത്തിൽ വിശ്വാമിത്രൻ ശ്രീരാമന്റെ ജന്മോദ്ദേശ്യം താപസരെ അറിയിക്കുന്നതായിട്ടാണ് കഥ.
നാലാം ഭാഗത്തിൽ  ദശരഥന്റെ  സഭാമണ്ഡപമാണ്.
അസുരനിഗ്രഹത്തിനായുള്ള വിശ്വാമിത്രന്റെ ആവശ്യം പുത്രവിരഹം ഭയന്നു ദശരഥൻ അതിൽ നിന്നു പിന്മാറുവാൻ ശ്രമിയ്ക്കുന്നു.
വിശ്വാമിത്രൻ കോപിഷ്ഠനായപ്പോൾ വസിഷ്ഠന്റെ ഉപദേശമനുസരിച്ച് പുത്രന്മാരെ അയച്ചുകൊള്ളാമെന്നു സമ്മതിയ്ക്കുന്നു.
" ആര്യാലോകാവനത്തിന്നായാര്യധർമ്മ പ്രതിഷ്ഠയ്ക്കായ്
ധരിയ്ക്കുവാൻ ധനുസ്സു ഞാനിരിപ്പോളമിതു സത്യം" എന്നു രാജകുമാരന്മാരെക്കൊണ്ടു പ്രതിജ്ഞചെയ്യിയ്ക്കുന്നു.
ആറാം രംഗത്തിൽ താടക മോഹനിദ്രയിൽപ്പെട്ട രാമനെക്കണ്ട്  അനുരാഗവിവശയായിത്തീരുന്നു.
വിശ്വാമിത്രൻ രംഗപ്രവേശം ചെയ്ത് കൃത്യനിർവ്വഹണത്തിനു പ്രേരിപ്പിയ്ക്കുന്നു.
താടക രാമാന്തികത്തിൽ എത്തി സന്ധി സംഭാഷണം നടത്തുന്നു.
പിന്നീടുള്ള കഥാപുരോഗതിയിൽ  മുഖം തിരിഞ്ഞുനിന്നു താടകയെക്കാണാതെ ആ കൃത്യം നിർവ്വഹിയ്ക്കുന്നു.
താജ് മഹൽ (വിവക്ഷകൾ)
താജ് മഹൽ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
താജ് മഹൽ - ഇന്ത്യയിലെ ആഗ്രയിൽ സ്ഥിതിചെയ്യുന്ന ഒരു പ്രശസ്ത നിർമ്മിതി കെട്ടിടങ്ങൾ ബംഗ്ലാദേശിലെ താജ് മഹൽ വ്യക്തികൾ താജ് മഹൽ ബീഗം - അവസാന മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ ഭാര്യമാരിലൊരാൾ മുംതാസ്മഹൽ - ഷാജഹാൻ ചക്രവർത്തിയുടെ ഭാര്യ മറ്റുള്ളവ താജ് മഹൽ പാലസ് ഹോട്ടൽ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
താജ്‌പൂർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് താജ്‌പൂർ .
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് താജ്‌പൂർ സ്ഥിതിചെയ്യുന്നത്.
താജ്‌പൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് താജ്‌പൂർ ൽ 224 വീടുകൾ ഉണ്ട്.
ആകെ ജനസംഖ്യ 1150 ആണ്.
ഇതിൽ 589 പുരുഷന്മാരും 561 സ്ത്രീകളും ഉൾപ്പെടുന്നു.
താജ്‌പൂർ ലെ സാക്ഷരതാ നിരക്ക് 65.83 ശതമാനമാണ്.
താജ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 121 ആണ്.
ഇത് താജ്‌പൂർ ലെ ആകെ ജനസംഖ്യയുടെ 10.52 ശതമാനമാണ്.
ഇതിൽ 314 പുരുഷന്മാരും 21 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 87.46 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.87 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
താജ്‌പൂർ ലെ 428  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 224 - - ജനസംഖ്യ 1150 589 561 കുട്ടികൾ (0-6) 121 67 54 പട്ടികജാതി 428 219 209 പട്ടിക വർഗ്ഗം 0 0 0 സാക്ഷരത 65.83 % 52.31 % 47.69 % ആകെ ജോലിക്കാർ 335 314 21 ജീവിതവരുമാനമുള്ള ജോലിക്കാർ 293 279 14 താത്കാലിക തൊഴിലെടുക്കുന്നവർ 157 150 7 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
പാറൊ
ഭൂട്ടാനിലെ പാറൊ താഴ്വാരത്തിൽ സ്ഥിതി ചെയ്യുന്ന പാറൊ നഗരം ( སྤ་རོ་ ) ഇതേ പേരിലുള്ള ജില്ലയുടെ ഭരണകേന്ദ്രമാണ്.
ചരിത്രപ്രാധാന്യമുള്ള ധാരാളം കെട്ടിടങ്ങളും സ്ഥലങ്ങളുമുള്ള ഈ നഗരത്തിലാണ് ഭൂട്ടാനിലെ ഏക അന്താരാഷ്ട്ര വിമാനത്താവളം നിർമിച്ചിരിക്കുന്നത്.
പ്രസിദ്ധമായ പാറൊ തക്ത്സാങ് ഈ നഗരത്തിനടുത്താണ് സ്ഥിതി ചെയ്യുന്നത്.
ഒരു പുരാതന വാച്ച് ടവറിൽ സ്ഥിതി ചെയ്യുന്ന ഭൂട്ടാൻ ദേശീയ മ്യൂസിയം, പാറൊ സോങ് (കോട്ട) എന്നിവ മറ്റ് ആകർഷണങ്ങളാണ്.
ഒലതാങ് ഹോട്ടൽ മറ്റൊരാകർഷണമാണ്.
ഒരേ സമയം ഒരു കോട്ടയും ആശ്രമവുമായ റിൻപങ് സോങ് എന്ന കെട്ടിടം പാറൊ നദീതടത്തിന് അഭിമുഖമായാണ് സ്ഥിതി ചെയ്യപ്പെടുന്നത്.
പദ്മ സംഭവ പത്താം നൂറ്റാണ്ടിന്റെ തുടക്കത്തിൽ ഇവിടെ ഒരു ആശ്രമം സ്ഥാപിച്ചിരുന്നു.
1644-ൽ നവാങ് നാംഗ്യാൽ ആണ് ഇത് വിപുലീകരിച്ചത്.
അഞ്ച് നിലയുള്ള ഈ കെട്ടിടം നൂറ്റാണ്ടുകളോളം ടിബറ്റിൽ നിന്നുള്ള അധിനിവേശശ്രമങ്ങളെ ചെറുത്തുനിൽക്കാൻ സഹായകമായി.
1907-ൽ ഒരു തീപ്പിടുത്തത്തിൽ നശിച്ചുപോയ ഈ കെട്ടിടം പിന്നീട് പുനർനിർമ്മിക്കപ്പെട്ടു.
ധാരാളം വിശുദ്ധ വസ്ത്രങ്ങളും മുഖം മൂടികളും ഇവിടെ സൂക്ഷിക്കപ്പെട്ടിട്ടുണ്ട്.
സോങ്ങിന് മുകളിലുള്ള കുന്നിൽ ഒരു പുരാതന നിരീക്ഷണഗോപുരം സ്ഥിതിചെയ്യുന്നുണ്ട്.
ട സോങ് എന്നാണ് ഇതിന്റെ പേര്.
1967 മുതൽ ഇവിടെയാണ് ഭൂട്ടാന്റെ ദേശീയ മ്യൂസിയം സ്ഥിതി ചെയ്യുന്നത്.
സോങ്ങിന് കീഴെയുള്ള ഒരു പുരാതന പാലത്തിനപ്പുറം ഉഗ്യേൻപ്ലേരി കൊട്ടാരം സ്ഥിതിചെയ്യുന്നു.
പെൻലോപ് ത്ഷെറിംഗ് പെൻജോർ ആണ് ഇത് നിർമിച്ചത്.
പ്രധാന തെരുവിനിരുവശവും പരമ്പരാഗത വാസ്തുശിൽപ്പശൈലിയിലുള്ള അലങ്കരിച്ച കെട്ടിടങ്ങളുണ്ട്.
ചെറിയ കടകളും ഭക്ഷണശാലകളും സ്ഥാപനങ്ങളുമാണ് ഇവിടെ പ്രവർത്തിക്കുന്നത്.
പുതിയ പാലത്തിന് സമീപമുള്ള പതിനഞ്ചാം നൂറ്റാണ്ടിൽ പണികഴിപ്പിച്ച ഒരു ക്ഷേത്രമാണ് ദുങ്സേ ലഖാങ്.
ഉഗ്യേൻ പേർലി കൊട്ടാരം ഇവിടെനിന്ന് കാണാൻ സാധിക്കും.
രാജകുടുംബാംഗങ്ങൾ ഇവിടെ തങ്ങാറുണ്ട്.
റിൻപങ് സോങ്ങിനടുത്ത് പഴയ പാലമുണ്ട്.
ഓലതാങ് ഹോട്ടൽ എഴുപതുകളിൽ പണികഴിപ്പിച്ചതാണ്.
നാലാമത്തെ രാജാവായ ജിഗ്മേ സിങ്യേ വാങ്ചുക്കിന്റെ സ്ഥാനാരോഹണ ചടങ്ങിൽ സന്ദർശിക്കാനെത്തുന്ന വിദേശ രാജ്യങ്ങളുടെ രാഷ്ട്രത്തലവന്മാർക്ക് താമസിക്കുവാനുള്ള സൗകര്യം ഭൂട്ടാനിൽ എഴുപതുകളുടെ തുടക്കത്തിൽ ഉണ്ടായിരുന്നില്ല.
രാഷ്ട്രത്തലവന്മാർക്കും സംഘങ്ങൾക്കും താമസിക്കുവാനുള്ള സൗകര്യത്തിനായാണ് രാജ്ഞിയുടെ നിർദ്ദേശാർത്ഥം ഈ ഹോട്ടൽ പണികഴിപ്പിച്ചത്.
പാറോ നഗരത്തിന് ഏകദേശം 10 കിലോമീറ്റർ പുറത്താണ് പ്രസിദ്ധമായ തക്ത്സാങ് (കടുവയുടെ കൂട്) സന്യാസാശ്രമം.
1,000 മീറ്റർ ഉയരത്തിലുള്ള ഒരു മലയിലാണ് ഈ ആശ്രമം പണിതിട്ടുള്ളത്.
ഭൂട്ടാനിലെ ബുദ്ധമതസ്ഥാപകനായ ഗുരു റിമ്പോച്ചെ ഇവിടെ ഒരു പറക്കുന്ന പെൺകടുവയുടെ പുറത്തുകയറി പ്രത്യക്ഷപ്പെട്ടു എന്നാണ് വിശ്വാസം.
ഇവിടേയ്ക്കുള്ള യാത്ര ഏകദേശം മൂന്ന് മണിക്കൂറെടുക്കും.
ഇവിടെനിന്നുള്ള പാറൊ നഗരത്തിന്റെ വിഹഗവീക്ഷണം സുന്ദരമായ ദൃശ്യമാണ്.
16 കിലോമീറ്റർ റോഡ് യാത്ര ചെയ്താൽ 1951-ൽ തീപ്പിടുത്തത്തിൽ ഭാഗികമായി നശിച്ച ഡുക്യെൽ സോങ് എന്ന സന്യാസാശ്രമത്തിലെത്താം.
പാറൊ അന്താരാഷ്ട്ര വിമാനത്താവളം
കുന്നുകളാൽ ചുറ്റപ്പെട്ടിരിക്കുന്നതിനാൽ ലോകത്തിലെ ഏറ്റവും ബുദ്ധിമുട്ടേറിയ വാണിജ്യ വിമാനത്താവളമായാണ് ഇത് കണക്കാക്കപ്പെടുന്നത് ഒരു റൺവേ മാത്രമാണ് ഈ വിമാനത്താവളത്തിലുള്ളത്.
ഹിമാലയത്തിലെ 5,500 മീറ്റർ ഉയരമുള്ള മലനിരകൾക്ക് മുകളിലൂടെയാണ് വിമാനങ്ങൾ ഈ വിമാനത്താവളത്തിലെത്തുന്നത്.
1,980 മീറ്റർ നീളമുള്ള റൺവേയിൽ വിമാനമിറക്കുക എന്നതും ഒരു വെല്ലുവിളിയാണ്.
സമുദ്രനിരപ്പിൽ നിന്ന് ഉയർന്ന സ്ഥലമായതുകാരണം വായൂമർദ്ദം കുറഞ്ഞതും ഒരു വെല്ലുവിളിയാണ്.
വളരെക്കുറച്ച് പൈലറ്റുമാർക്ക്  മാത്രമേ ഈ വിമാനത്താവളത്തിൽ വിമാനമിറക്കാനുള്ള സർട്ടിഫിക്കറ്റ് ലഭിച്ചിട്ടുള്ളൂ.
എല്ലാ വർഷവും 30,000 ആൾക്കാർ ഈ വിമാനത്താവളം ഉപയോഗിക്കുന്നുണ്ട്.
പാറൊ Paro River Dzong Dzong Downtown Paro Taktshang അവലംബം പുറത്തേയ്ക്കുള്ള കണ്ണികൾ Paro എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Satellite map, at Maplandia.com Search for Paro in the MSN Encarta atlas
പാറൊ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Paro_Airport
ഭൂട്ടാൻ രാജ്യത്തെ ഏക അന്താരാഷ്ട്ര വിമാനത്താവളമാണ് പാറൊ അന്താരാഷ്ട്ര വിമാനത്താവളം ( Dzongkha : སྤ་རོ་གནམ་ཐང༌ paro kanam thang ) ( IATA : PBH , ICAO : VQPR ) ഭൂട്ടാനിലെ നാല് വിമാനത്താവളങ്ങളിൽ ഒന്നാണിത്.
പാറൊ നഗരത്തിൽ നിന്ന് 6 കിലോമീറ്റർ ദൂരെയായി പാറൊ ചൂ എന്ന നദിയുടെ തീരത്തായാണ് ഈ വിമാനത്താവളം സ്ഥിതി ചെയ്യുന്നത്.
5500 മീറ്റർ ഉയരമുള്ള കുന്നുകളാൽ ചുറ്റപ്പെട്ട ഈ വിമാനത്താവളത്തിൽ വിമാനമിറക്കുന്നത് വളരെ വിദഗ്ദ്ധരായ വൈമാനികർക്കേ സാധിക്കുകയുള്ളൂ.
വളരെക്കുറച്ച് പൈലറ്റുമാർക്കേ ഇതിനുള്ള സർട്ടിഫിക്കേഷൻ ലഭിച്ചിട്ടുള്ളൂ.
പകൽ സമയത്ത് നേരിട്ട് കാഴ്ചയുള്ള സാഹചര്യങ്ങളിൽ മാത്രമേ പാറൊ വിമാനത്താവളത്തിൽ വിമാനമിറക്കാൻ അനുവദിക്കുന്നുള്ളൂ.
2011 വരെ ഭൂട്ടാനിലെ ഏക വിമാനത്താവളം ഇതായിരുന്നു.
റോഡുവഴി ഈ വിമാനത്താവളം തിംഫുവിൽ നിന്ന് 54 കിലോമീറ്റർ ദൂരെയാണ്.
ചരിത്രം 2011 വിമാനത്താവലത്തിന്റെ അകം ഡ്രൂക് എയറിന്റെ എയർബസ് എ319 -115 എയർപോർട്ട് ടെർമിനലിൽ പാർക്ക് ചെയ്തിരിക്കുന്നു.
1968-ൽ ഇന്ത്യൻ ബോർഡർ റോഡ്സ് ഓർഗനൈസേഷൻ പാറോ താഴ്വരയിൽ വിമാനമിറങ്ങുവാനുള്ള ഒരു സ്ട്രിപ് നിർമിച്ചു.
ഇന്ത്യൻ സൈന്യത്തിന്റെ ഹെലിക്കോപ്റ്ററുകൾ ഭൂട്ടാൻ ഗവണ്മെന്റിനുവേണ്ടി ഉപയോഗിക്കുവാനായിരുന്ന് ഈ എയർ സ്ട്രിപ് ആദ്യം ഉപയോഗിച്ചിരുന്നത്.
ഭൂട്ടാന്റെ ആദ്യത്തെ വിമാനക്കമ്പനിയായ ഡ്രൂക് എയർ 1981 ഏപ്രിൽ 5-ന് ആരംഭിച്ചു.
വളരെ 'ആഴമുള്ള' ഒരു താഴ്വരയിൽ സമുദ്രനിരപ്പിൽ നിന്ന് 7332 അടി ഉയരത്തിലാണ് ഈ വിമാനത്താവലം സ്ഥിതി ചെയ്യുന്നത്.
ചുറ്റും 18000 അടി വരെ ഉയരമുള്ള പർവ്വതങ്ങളാണുള്ളത്.
വിമാനത്താവളത്തിന്റെ റൺവേയ്ക്ക് 3900 അടി നീളമാണുള്ളത്.
പാറൊ വിമാനത്താവളത്തിൽ നിന്ന് പറത്താനാവുന്ന വിമാനങ്ങൾ പരിമിതമാണ്.
ഇന്ധനം നിറയ്ക്കാതെ കൽക്കട്ടയിലേയ്ക്കും തിരിച്ചും പറക്കാൻ സാധിക്കുന്നതും പെട്ടെന്ന് ഉയരാൻ സാധിക്കുന്നതും 18–20 സീറ്റ് ഉള്ളതുമായതും ചെറിയ റൺവേയിൽ നിന്ന് പറന്നുയരാനും ഇറങ്ങാനും സാധിക്കുന്നതുമായ വിമാനമായിരുന്നു 1978-80 കാലഘട്ടത്തിൽ ആവശ്യമായിരുന്നത്.
പാറൊയിൽ ലഭ്യമായ അടിസ്ഥാനസൗകര്യങ്ങളും കുറവായിരുന്നു.
മൂന്ന് തരം വിമാനങ്ങൾ പരീക്ഷണപ്പറക്കലുകൾക്ക് തിരഞ്ഞെടുത്തുവെങ്കിലും ഇവയൊന്നും അനുയോജ്യമായിരുന്നില്ല.
1981-ൽ ഇന്ത്യൻ ഗവണ്മെന്റ് ഭാരം കുറഞ്ഞ വിമാനങ്ങൾക്കായി ഒരു കമ്മിറ്റി രൂപീകരിച്ചു.
ഈ കമ്മിറ്റിയുടെ പഠനം അടിസ്ഥാനമാക്കി ഭൂട്ടാൻ ഗവണ്മെന്റ് ഒരു ഡോർണിയർ 228-200 വിമാനം വാങ്ങുവാൻ തീരുമാനിച്ചു.
രണ്ടാമതൊരു വിമാനം കൂടി 1983-ൽ വാങ്ങുവാനുള്ള സാദ്ധ്യത നിലനിർത്തുന്നതായിരുന്നു കരാർ.
ആദ്യ 18-സീറ്റ് ഡോർണിയർ 228-200 പാറൊ വിമാനത്താവളത്തിൽ 1983 ജനുവരി 14-ന് ഇറങ്ങി.
പാറോ സോങ്ങിലെ ലാമയായിരുന്നു വിമാനമിറങ്ങേണ്ട സമയവും ആൾക്കാരുടെ എണ്ണവും വിമാനം പാർക്ക് ചെയ്യേണ്ട ദിശയും മറ്റും തീരുമാനിച്ചത്!
ഡ്രൂക് എയർ 1983 മുതൽ കൽക്കട്ടയിലേയ്ക്കും പിറ്റേദിവസം തിരികെയും വിമാന സർവ്വീസ് ആരംഭിച്ചു.
റൺവേയും രണ്ട് മുറികളുള്ള ഒരു കെട്ടിടവുമാണ് അന്ന് ഇവിടെയുണ്ടായിരുന്നത്.
സിവിൽ ഏവിയേഷൻ വകുപ്പ് 1986 ജനുവരിയിൽ പ്രവർത്തനമാരംഭിക്കുന്നതിന് മുൻപ് വിമാനത്താവളത്തിന്റെ നടത്തിപ്പ് ചുമതല ഡ്രൂക് എയറിനായിരുന്നു.
1990-ൽ റൺവേയുടെ നീളം 6445 അടിയായി വർദ്ധിപ്പിച്ചു.
കൂടുതൽ ഭാരമുള്ള വിമാനങ്ങൾക്ക് ഇറങ്ങാനായി ബലവത്താക്കുകയും ചെയ്തു.
വിമാനങ്ങൾ സംരക്ഷിക്കുവാൻ ഒരു ഹാങറും നിർമ്മിക്കപ്പെട്ടു.
ഇതിനായുള്ള പണം ഭാഗികമായി മുടക്കിയത് ഇന്ത്യൻ ഗവണ്മെന്റായിരുന്നു.
1988 നവംബർ 21-ന് ഡ്രൂക് എയറിന്റെ ആദ്യ ജെറ്റ് ( ബിഎഇ 146-100 പാറൊ വിമാനത്താവളത്തിലെത്തി.
2003-ൽ ആദ്യ എയർബസ് എ319-100 ഇവിടെയെത്തി.
2010 ഓഗസ്റ്റ് മുതൽ ബുദ്ധ എയർ പാറോയിലേയ്ക്ക് ചാർട്ടർ ചെയ്ത വിമാനങ്ങൾ അയയ്ക്കാൻ ആരംഭിച്ചു.
ഭൂട്ടാനിലെ ആദ്യ സ്വകാര്യ വിമാനക്കമ്പനിയായ ടാഷി എയർ 2011 ഡിസംബറിൽ സർവ്വീസ് ആരംഭിച്ചു.
പാറൊ ചൂ
പടിഞ്ഞാറൻ ഭൂട്ടാനിലെ ഒരു നദിയാണ് പാറോ ചൂ .
വോങ് ചൂ നദിയുടെ ഒരു പോഷകനദിയാണിത്.
താഴെ ഭാഗങ്ങളിൽ ഈ നദിയെ റൈഡക് എന്നാണ് വിളിക്കുന്നത്.
ചാമോ ലാറി പർവ്വതത്തിൽ നിന്ന് ഉദ്ഭവിക്കുന്ന നദി വോങ് ചൂ എന്ന നദിയുമായി ചൂസോം എന്ന സംഗമപ്രദേശത്തുവച്ച് യോജിക്കുന്നു.
ഇത് വോങ് ചൂ നദിയുടെ വൃഷ്ടിപ്രദേശത്തിന്റെ ഭാഗമാണ്.
പാറോ പട്ടണത്തിന്റെയും പാറോ സോങ്ങിന്റെയും പാറോ അന്താരാഷ്ട്ര വിമാനത്താവളത്തിന്റെയും അരികിലൂടെയാന് ഈ നദി ഒഴുകുന്നത്.
ഈ നദി കയാക്കിംഗ് വിനോദത്തിന് ഉപയോഗിക്കുന്നുണ്ട്.
ചോമോ ലാറി (ദേവതയുടെ പർവ്വതം) പർവ്വതത്തിന്റെ തെക്ക് ഭാഗത്തുനിന്നാണ് ഈ നദി ഉദ്ഭവിക്കുന്നത്.
ജിഗ്മേ ദോർജി ദേശീയോദ്യാനത്തിലൂടെ ഒഴുകുന്ന നദി പാറൊ താഴ്വാരത്തിലെത്തുന്നു.
നദിയുടെ മദ്ധ്യഭാഗത്തും അവസാന ഭാഗത്തും സബ് ആല്പൈൻ കാടുകൾക്കിടയിലൂടെയാണിതൊഴുകുന്നത്.
ട്രൗട്ട് മത്സ്യങ്ങൾ ധാരാളമുള്ള നദിയിൽ നിന്ന് നെൽവയലുകളിലേയ്ക്കും ആപ്പിൾ തോട്ടങ്ങളിലേയ്ക്കും ജലസേചനം നടക്കുന്നുണ്ട്.
പാറൊ താഴ്വരയിലൂടെയാണ് ഈ നദി ഒഴുകുന്നത്.
ഭൂട്ടാനിലെ പ്രധാന നഗരങ്ങളിലൊന്നാണ് പാറൊ .
ധാരാളം സന്യാസമഠങ്ങൾ ഈ നഗരത്തിലുണ്ട്.
തക്ത്സങ് പാറൊ സോങ് എന്നിവ ഉദാഹരണങ്ങളാണ്.
പാറൊ നഗരത്തിന് ഉദ്ദേശം 15 കിലോമീറ്റർ വടക്കായി ഒരു മലഞ്ചരിവിലാണ് തക്ത്സങ് മൊണാസ്റ്ററി.
ഭൂട്ടാനിലെ വാസ്തുകലയുടെ നല്ല രണ്ട് ഉദാഹരണങ്ങളാണ് തക്ത്സങും പാറൊ സോങ്ങും.
പാറൊ സോങ്ങിന് അടുത്തായി പരമ്പരാഗത മാതൃകയിൽ നിർമിച്ച ന്യാമി സാം എന്ന പാലം പാറൊ ചൂവിന് കുറുകേ സ്ഥാപിച്ചിരിക്കുന്നു.
ആദ്യം സ്ഥാപിച്ച പാലം 1969-ൽ ഒരു വെള്ളപ്പൊക്കത്തിൽ ഒലിച്ചുപോയി.
ഇപ്പോൾ നിലവിലുള്ളത് പുതുതായി നിർമിച്ച പാലമാണ്.
സോങ് സംരക്ഷിക്കുവാനായി ഈ പാലം പലതവണ പൊളിക്കപ്പെട്ടിട്ടുണ്ട്.
ബർണാഡോ ബർട്ടലൂച്ചിയുടെ ലിറ്റിൽ ബുദ്ധ എന്ന ചലച്ചിത്രത്തിൽ ഈ പാലം ചിത്രീകരിക്കപ്പെട്ടിട്ടുണ്ട്.
പാറോ ടൗണിന് താഴെ ഈ നദി പടിഞ്ഞാറേയ്ക്ക് തിരിഞ്ഞ് പാറോ അന്താരാഷ്ട്ര വിമാനത്താവലത്തിന് അടുത്തുകൂടി ഒഴുകുന്നു.
വിമാനത്തിലേയ്ക്കുള്ള റോഡ് ഈ നദിയുടെ തീരത്തുകൂടിയാണ് കടന്നുപോകുന്നത്.
പാറൊ സോങ്ങിനടുത്തുകൂടി ഒഴുകുന്ന പാറോ ചൂ.
കയാക്കിങ്
തുടക്കക്കാർക്ക് കയാക്കിംഗ് നടത്തുവാൻ നല്ല സ്ഥലമാണ് നദിയുടെ അവസാന ഭാഗത്തെ 7 കിലോമീറ്റർ.
റാഫ്റ്റ് ഉപയോഗിക്കത്തക്ക വീതി ഇവിടെ നദിയിലില്ല.
ഈ ഭാഗത്ത് പാറകളുള്ള ധാരാളം റാപ്പിഡുകൾ (വേഗത്തിൽ വെള്ളമൊഴുകുന്ന ഭാഗം) ഉണ്ട്.
ഒരു ബോൾഡർ ചോക്ക് തുടക്കത്തിൽ നിന്ന് 3 കിലോമീറ്റർ ദൂരെയായുണ്ട്.
ഇതിനുശേഷം നദി ഒരു സുന്ദരമായ മലയിടുക്കിലേയ്ക്ക് പ്രവേശിക്കുന്നു.
ചൂസോമിൽ ഈ ഭാഗം അവസാനിക്കുന്നു.
വിദഗ്ദ്ധരായ കയാക്കർമാർക്ക് വോങ് ചൂവിലേയ്ക്ക് തുടരാവുന്നതാണ്.
ചൂസോം
ചൂസോം ( ചൂ എന്നാൽ നദി എന്നും സോം എന്നാൽ ചേരുക എന്നുമാണ് അർത്ഥം) എന്ന സ്ഥലത്താണ് പാറൊ ചൂ, വോങ് ചൂ എന്നീ നദികൾ സംഗമിക്കുന്നത്.
പല ഭൂട്ടാൻ നിവാസികളും മാതൃ പിതൃ നദികളുടെ സംഗമമായാണ് ഇതിനെ കണക്കാക്കുന്നത്.
പാറോ ചൂ പിതൃനദിയും വോങ് ചൂ മാതൃനദിയും ആയി കണക്കാക്കപ്പെടുന്നു.
നദികൾ കൂടിച്ചേരുന്നത് അശുഭലക്ഷണമായാണ് പല ഭൂട്ടാൻ നിവാസികളും കണക്കാക്കുന്നത്.
ഭൂട്ടാനീസ്, നേപ്പാളീസ്, ടിബറ്റൻ എന്നീ വ്യത്യസ്ത ശൈലികളിൽ നിർമിച്ച മുന്ന് ചോർട്ടനുകൾ ഈ സ്ഥലത്ത് സ്ഥാപിക്കപ്പെട്ടിട്ടുണ്ട്.
ചൂസോമിന് മുകളിലായുള്ള വോങ് ചൂ നദിയെ തിംഫു ചൂ എന്നും വിളിക്കാറുണ്ട്.
27°19′N 89°32′E ﻿ / ﻿ 27.317°N 89.533°E ﻿ / 27.317; 89.533
പാറോ ഇംഗ്ലീഷ് വിലാസം https://ml.wikipedia.org/wiki/Mount_Paraw
ഇറാന്റെ പടിഞ്ഞാറ് ഭാഗത്തുള്ള കെർമാൻഷാ നഗരത്തിന്റെ വടക്ക് കിഴക്കായി സ്ഥിതി ചെയ്യുന്ന ഒരു പർവതമാണ് പാറോ (കുർദിഷ്:پهڕاو "നിറയെ വെള്ളം").
ഏകദേശം 80 കിലോമീറ്റർ നീളവും 880 ചതുരശ്ര കിലോമീറ്റർ വിസ്തീർണ്ണവുമുള്ള പാറോ സാഗ്രോസ് പർവതനിരകളുടെ ഭാഗമാണിത്.
ലോകത്തിലെ 1515 അൾട്രാ-പ്രമുഖ കൊടുമുടികളിൽ ഒന്നാണ് പാറോ.
തൃതീയ ഭൗമശാസ്ത്ര കാലഘട്ടത്തിലാണ് പർവ്വതം ഉയർത്തപ്പെട്ടത്.
തുടർന്ന്, ക്വട്ടേണറി കാലഘട്ടത്തിൽ, അത് അതിന്റെ ഇന്നത്തെ രൂപത്തിലെത്തി.
അതിന്റെ പാറകളുടെ ഘടന പ്രധാനമായും അവസാദശിലയും ചുണ്ണാമ്പുകല്ലുമാണ്.
ഇത് മണ്ണൊലിപ്പ് മൂലം മലയിൽ നിരവധി ഗുഹകളും കിണറുകളും രൂപപ്പെടാൻ കാരണമായി.
ഏറ്റവും ഉയർന്ന ഗുഹ
സമുദ്രനിരപ്പിൽ നിന്ന് 3050 മീറ്റർ ഉയരത്തിലാണ് പാറോ ഗുഹ അഥവാ ഘർ പരൗ സ്ഥിതി ചെയ്യുന്നത്.
ഇത് ലോകത്തിലെ ഏറ്റവും ഉയരം കൂടിയ ഗുഹയും ലോക ഗുഹകളുടെ എവറസ്റ്റ് എന്നറിയപ്പെടുന്നതുമാണ്.
ഈ ഗുഹയ്ക്ക് 751 മീറ്റർ ആഴമുണ്ട്.
ഡി 5 ഡിഗ്രി ബുദ്ധിമുട്ട് എന്നു രേഖപ്പെടുത്തിയിരിക്കുന്ന ഈ ഗുഹയ്ക്ക് ഗുഹയിൽ കയറാൻ ഏറ്റവും പ്രയാസമുള്ള ഗുഹകളിൽ ഒന്നായി അംഗീകരിക്കപ്പെട്ടിരിക്കുന്നു.
ഗുഹ കണ്ടെത്തിയ ബ്രിട്ടീഷ് ഗുഹസംഘം ഇതിന് ഘർ പരൗ എന്ന പേര് നൽകി.
ഈ ഗുഹയിൽ അഞ്ച് പ്രൊഫഷണൽ ഗുഹകയറ്റക്കാർ മരിച്ചിട്ടുണ്ട്.
ഏഷ്യയിലെ ഏറ്റവും ആഴമേറിയ ഗുഹ
ഏഷ്യയിലെ ഏറ്റവും ആഴമേറിയ ഗുഹയാണ് ജുജാർ.
ഇത് പാറോയുടെ  കിഴക്കൻ മുഖത്താണ് സ്ഥിതി ചെയ്യുന്നത്.
2015 സെപ്റ്റംബർ 7 ന് ജുജാർ ഗുഹ ഇറാനിലെ ഏറ്റവും ആഴമേറിയ ഗുഹയായി അംഗീകരിക്കപ്പെട്ടു.
24 കായികതാരങ്ങൾ അടങ്ങുന്ന ഇറാനിയൻ ഗുഹ സംഘം ഈ ഗുഹയുടെ 806 മീറ്ററും 8 സെന്റീമീറ്ററും കണ്ടെത്തി.
ഈ നേട്ടത്തിന് മുമ്പ് ഇറാനിലെ ഏറ്റവും ആഴമേറിയ ഗുഹയായിരുന്നു പാറോ ഗുഹ (പർവ്വതത്തിലും സ്ഥിതി ചെയ്യുന്നു).
2016 ഓഗസ്റ്റിൽ ഗുഹ മുഴുവൻ പര്യവേഷണം  ചെയ്യാൻ ഒരു അന്താരാഷ്ട്ര പര്യവേഷണ സംഘംആരംഭിച്ചു.
ഒടുവിൽ അവർ ഗുഹയിൽ 1000 മീറ്ററിലധികം ആഴത്തിൽ എത്തിയതായി പ്രഖ്യാപിച്ചു.
അങ്ങനെ ജുജാർ ഏഷ്യയിലെയും ഇറാനിലെയും ഏറ്റവും ആഴമേറിയ ഗുഹയായി മാറി.
രണ്ടാമത്തെ ആഴത്തിലുള്ള സ്വാഭാവിക കിണർ
പാറോയുടെ  അതിരിൽ സ്ഥിതി ചെയ്യുന്ന ഒരു പ്രകൃതിദത്ത കിണർ ആണ് ഘാല ഗുഹ.
ഇത് 559.6 മീറ്റർ ആഴത്തിൽ എത്തുകയും ലോകത്തിലെ രണ്ടാമത്തെ ആഴമേറിയ പ്രകൃതിദത്ത കിണറായി അംഗീകരിക്കപ്പെടുകയും ചെയ്തു.
References External links the Ghar Parau Foundation
പാറ്റ (വിവക്ഷകൾ)
പാറ്റ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഉത്തരകേരളത്തിൽ ഷഡ്പദങ്ങൾക്ക് വ്യാപകമായുപയോഗിക്കുന്ന പേര് ദക്ഷിണകേരളത്തിൽ ഒരു ഷഡ്പദത്തിന്റെ പേര്.
ഉത്തരകേരളത്തിൽ ഇത് കൂറ എന്നറിയപ്പെടുന്നു.
പാറോ ജില്ല ഇംഗ്ലീഷ് വിലാസം https://ml.wikipedia.org/wiki/Paro_District Location of Paro dzongkhag within Bhutan Town of Paro and Paro Dzong (September 2006) Paro Airport Dance of the Black Hats
താഴ്വര, നദി, നഗരങ്ങൾ (ജനസംഖ്യ 20,000) എന്നിവ ഉൾപ്പെടുന്ന ഭൂട്ടാനിലെ ഒരു ജില്ലയാണ് പാറോ ജില്ല (Dzongkha: སྤ་རོ་རྫོང་ཁག་; Wylie: Spa-ro rdzong-khag), ഭൂട്ടാനിലെ ഏറ്റവും വലിയ ചരിത്രപരമായ താഴ്വരകളിലൊന്നാണിത്.
വ്യാപാര വസ്തുക്കളും അധിനിവേശവും താഴ്വരയിലെ തലെക്കൽ ചുരം വഴി കടന്നു വന്നു, ഭൂട്ടാനീസ് ജില്ലയായ പാറോയുമായി അടുത്തുള്ള ടിബറ്റുമായി ഏറ്റവും അടുത്ത സാംസ്കാരിക ബന്ധം പുലർത്തുന്നു.
പാറോയിലെ പ്രധാന ഭാഷ ദേശീയ ഭാഷയായ സോൻങ്ക ആണ്.